Keskustelu:Helsingin pitäjän kirkonkylä

message: Hyvin lähteistetty, keskipitkä artikkeli. Kannatan  lupaavaksi. --Hä (keskustelu • muokkaukset) 12. marraskuuta 2021 kello 19.24 (EET)
replies: text: Artikkelin päälähteen linkki ei toimi, ja siitä käytetty viittaustapa on epäselvä. Jos viite tosiaan lähteistää kokonaisia kappaleita, ei ole mitään tarvetta toistaa viitettä satunnaisissa paikoissa. Pahoin kuitenkin pelkään, että artikkelissa on valelähteistystä, jolloin suuri osa tekstistä on oikeasti lähteetöntä. Nykyistä versiota en voi kannattaa lupaavaksi. --Paranaja (keskustelu • muokkaukset) 12. marraskuuta 2021 kello 19.41 (EET)
replies: text: : Ei voi kehuja antaa lupaavaksi ehdottajan toiminnasta, jos ja kun edes lähteiden toimivuutta ja sisällöllistä kattavuutta ei ole viitsitty ennen ehdotusta tarkistaa. "Lupaava artikkeli -merkintään riittää tiiviisti perustiedot sisältävä artikkeli, jonka kirjoittaja on tehnyt mahdollisimman valmiiksi ennen laatuarviointiin tuomista." Valitettavasti ehdottaja on läiskinyt artikkeliin pari viitettä, muutei ole tarkistanut Lupaavan artikkelin peruskriteerien täyttymistä tai sanoo niille huihai, eli on todettava: väärin ehdotettu! Artikkeli ei ole sisällöllisesti ajan tasalla. Esimerkiksi Helsingan keskiaikapäivästä (vuonna 2021 osallistujamäärältään 10* pienempänä kuin ennen koronaa) tai "barokkimusiikin" festivaalista (BRQ Vantaa, eräs Finland Festivals -sarjan tapahtuma) ei ole mainitaa tai linkkiä. Asukaslukukin on jäänyt tuomatta tälle vuosikymmenelle. Vantaan kaupungin sivustolta kaupunginosan nimellä hakemalla löytyy esim. lyhyt verkkosivu Helsingin pitäjän kirkonkylä. Tämä ei liene alkuperäinen viite, mutta kertonee osan ja samalla antaa pientä aihetta päivittää sisältöä. Korjasin typon RKY-viitteestä. Tästä pääkaupunkiseudun vanhimman kirkon ympäristöstä, pitäjän historiallisesta keskuksesta olisi paljonkin kirjallisuutta. Pitäisin sopivana, että jotain edes mainittaisiin. Painettuihin julkaisuihin (esimerkiksi Helsingin pitäjän historiaan (esim. 1, 2, 3), Helsingin pitäjä - Vantaa (Helsinge - Vanda) -kirjasarjan sopiviin artikkeleihin jne) ei vielä viitata lainkaan. Helsingin pitäjän kirkonkylän kohteita ei myöskään linkkejä enemmin juuri esitellä, tai kaupunginosan artikkelissa viitattujen kohteiden kuvagalleriaa näy artikkelissa.  Voisi avata ja kuvittaa enemmän. (Voisin täydentää osaltani; >10 kuvaa odotellut jonkun tovin Commonsiin latausta; osa oli valmiina mm. kun Wiki Loves Monuments 2020 -kisailua meinattiin pidentää alkutakkuilun vuoksi, muttei sitten pidennettykään) Myös kylän ja myöhemmän kaupunginosan asukasluvun kehitystä voisi avata, ainakin joinain ajankohtina. Kylän vuoden 1890 väkiluku löytyy vaikkapa tästä artikkelista lähteineen. Tuolloin Pääradan ensimmäisen, vuonna 1862 valmistuneen vaiheen (Helsinki-Hämeenlinna) vaikutuksesta kehitys ja asutuksen kasvu oli siirtynyt muun muassa Malmin ja Tikkurilan suuntaan; nämä olivat ohittaneet kirkonkylän asukasluvussa. Eli ei vielä lupaavaksi. --Paju (keskustelu) 13. marraskuuta 2021 kello 03.32 (EET)

text: Arkistoin primaarilähteen, ja itse en ainakaan löytänyt valelähteistystä kun tarkistin kyseisen sivun sisällöllä lähteistettyjä kappaleita. Siirsin johdannosta palvelut ja tapahtumat omaksi kappaleekseen, ja lisäsin mainintoja tapahtumista. --Hä (keskustelu • muokkaukset) 13. marraskuuta 2021 kello 07.52 (EET)

text: Tästä puuttuu osio, jossa kuvataan alue eli ei ole alueen maantiedettä ja kaupunkikuvaa käsittelevää osiota, joka musta on perustietoa. Johdannossahan noita vähän mainitaan, mutta johdanto pitäisi olla tiivistelmä. Kaupunkikuva on senkin takia oleellinen osio, koska nyt ei tule varsinaista käsitystä siitä, mitä RKY-alueeseen kuuluu. --PtG (keskustelu) 21. marraskuuta 2021 kello 21.48 (EET)
Edellisestä kommentista on nyt kulunut päivää vaille kuukausi. Aikooko laatuarvioinnin aloittaja kehittää artikkelia palautteen pohjalta, vai pannaanko arkistoon? --Miihkali (K • M) 20. joulukuuta 2021 kello 12.22 (EET)

text: Pannaan arkistoon, oli ehkä vähän kyseenalainen aloitus laatuarvioinnille muutenkin --Hä (keskustelu • muokkaukset) 20. joulukuuta 2021 kello 13.00 (EET)
</div>
thread_title:  Laatuarviointi